Document ID: /roh_data/filtered/fineweb-2-filterrobots_roh.jsonl.gz/15301

Il vegl e nov campiun mundial ha pia danovamain manchentà sia 50avla pole position. Sco terz parta il pilot da Ferrari, Kimi Räikkönen. Ses collega d'equipa, Sebastian Vettel parta damaun mo dal 16avel plaz. Ses Ferrari ha gì gia a l'entschatta da la qualificaziun in defect.
Pilots da Sauber a la cua
Duas posiziuns avant Vettel parta Felipe Nasr cun il Sauber. Ses collega d'equipa, Marcus Ericsson ha medemamain gì da sbatter cun problems tecnics e parta da la 18avla posiziun. Il Grond premi dad Abu Dhabi è damaun dumengia suentermezdi a las 14:00 temp svizzer.